《重九》
宋代·彭龟年

露下风高足感伤，天君著意写重阳。
建安能赋推诸子，楚国悲秋又九章。
我为催租阁诗思，谁能送酒沃愁肠。
黄花不解知人意，开遍篱根数百行。

作者简介：（1142—1206）临江军清江人，字子寿，号止堂。尝从朱熹、张栻游。孝宗乾道五年进士。授宜春尉。累除秘书郎兼嘉王府直讲。宁宗时拜吏部侍郎兼侍读，议论忠直，操行坚正。指斥韩侂胄，庆元二年被追官、勒停。嘉泰三年起知赣州，以疾辞，除集英殿修撰、提举冲佑观。开熙二年，守宝谟阁待制致仕。卒谥忠肃。有《止堂集》。